《九锡庵》
宋代·李之仪

强臣欲窃命，九锡乃所僭。奈何得道人，亦复有此念。

是非固不同，等欲示其渐。石地凿龙趺，穹载极该赡。

漫灭半可读，以足表龟监。名存物何在，遗制不少欠。

帝意岂无谓，人事徒妄占。何适非偶然，随遇始弛担。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。